als_Latn dik_Latn sag_Latn
Rinia e kryeqytetit do të ketë një hapësirë të posaçme ku do të ketë mundësi të shprehë talentin por edhe të zhvillojë debate dhe programe specifike. Qendra e parë rinore në kryeqytet u përurua nga Kryeministri Edi Rama dhe Ministri i Mirëqenies Sociale Erion Veliaj. Kreu i qeverisë tha se Tirana shënoi vetëm qendrën e parë të këtij lloji, e cila do të pasohet edhe me ngritjen e këtyre strukturave në qytete të tjera. “Është qendra e parë që do pasohet shumë shpejt nga e dyta në Korçë, pastaj një tjetër në Vlorë, e kështu me radhë, me ambicien që brenda këtij mandati të kemi qendra rinore në të gjitha bashkitë. Organizatorët duken pak të mërzitur se e kanë ftuar kryetarin e Bashkisë dhe ai nuk ka ardhur, por me siguri e kanë çuar ftesën te Bashkia e Tiranës dhe kryetarin nuk e kanë gjetur aty. Kështu që, nuk është se s’ka dashur të vij ai, por nuk i ka mbërritur ftesa, ngaqë ka kohë që ka ikur nga Bashkia e Tiranës”, u shpreh Rama. Por pas këtyre deklaratave ka reaguar edhe Bashkia e Tiranës e cila thekson se nuk kishte njoftim për këtë aktivitet. “Kryebashkiaku Lulzim Basha nuk është ftuar në përurimin e të ashtuquajturës Qendër Rinore. Është e disata herë që kryeministri bëhet qesharak me gënjeshtra të tilla të ulëta dhe ordinere”, thuhen në reagimin e bashkisë së Tiranës.
als_Latn